[{"text_idx": "#000002", "text": "Kui mul oleks ainult viis minutit aega sulle ra\u0308a\u0308kida, mis on ta\u0308htis, et elus rahulolu tunda ja enda jaoks olulisi asju korda saata, siis ma ro\u0303hutaksin eesma\u0308rgistamisoskuse omandamist."}, {"text_idx": "#000003", "text": "Eduks vajad kahte asja: 1) otsustavat selgust, mida (to\u0308o\u0308)elult soovid ja 2) vankumatut ja\u0308rjekindlust teha ko\u0303ik, et see saavutada."}, {"text_idx": "#000004", "text": "Ka\u0308esolevas artiklis leiad mo\u0303tteid, mis aitavad sul seada ja saavutada eesma\u0308rke ning toetavad sind nende elluviimisel. Need on eesma\u0308rgistamise printsiibid, mille ja\u0308rgi on varem edu saavutatud \u2013 ja kui need on to\u0308o\u0308tanud teiste peal, siis need to\u0308o\u0308tavad ka sinu peal."}, {"text_idx": "#000005", "text": "Meil ko\u0303igil on oma roll ta\u0308nase ameti na\u0308ol. Mis on sinu roll ettevo\u0303ttes? Millist va\u0308a\u0308rtust sinu to\u0308o\u0308 to\u0308o\u0308andja ja klientide jaoks loob? Eduka eesma\u0308rgistamise eelduseks on, et sul on selge pilt:"}, {"text_idx": "#000006", "text": "ettevo\u0303tte peaeesma\u0308rkidest ja oma tegevusvaldkonna otsesest/ kaudsest seosest nendega;\nsinu otsese juhi eesma\u0308rkidest ja nende kaudu juhi ootustest sulle;\nkes on sinu peamised (sise)kliendid ja nende eesma\u0308rkidest ning selle kaudu nende ootustest sulle;"}, {"text_idx": "#000007", "text": "Sinu kliendid, vahetu juht ja ettevo\u0303te ning nende ootused sulle moodustavad peamise raamistiku, milles oma eesma\u0308rke seadma hakata. Mida selgem tunnetus sul eelnevast on, seda suurem on to\u0303ena\u0308osus, et oskad endale kvaliteetseid eesma\u0308rke seada."}, {"text_idx": "#000008", "text": "Sisuliselt pead endalt ku\u0308sima: miks sind on to\u0308o\u0308le palgatud? Millist va\u0308a\u0308rtust sinult oodatakse? Kui sul on taga ka tiim, siis milleks on sinu tiim ellu kutsutud? Millist va\u0308a\u0308rtust sina oma meeskonnaga lood?"}, {"text_idx": "#000009", "text": "Kui vaadelda ettevo\u0303tet kui va\u0308a\u0308rtusahelat, mille eesma\u0308rk on pakkuda va\u0308a\u0308rtust nii klientidele, to\u0308o\u0308tajatele kui ka omanikele, siis esimese sammuna tuleks la\u0308bi viia oma u\u0308ksuse no\u0308 \u201cmiks-me-eksisteerime\u201d analu\u0308u\u0308s:"}, {"text_idx": "#000010", "text": "a) kaardista (sise)kliendid ehk \u201cahelas ja\u0308rgmised\u201d \u2013 kellele sinu u\u0308ksus va\u0308a\u0308rtust loob, kelle tegevuse kvaliteet vo\u0303i efektiivsus sinust ja sinu tiimi tulemuslikkusest so\u0303ltub;\nb) kaardista, mis on \u201cahelas ja\u0308rgmistele\u201d ko\u0303ige ta\u0308htsam saavutada \u2013 mis on sinu klientide peamised eesma\u0308rgid;\nc) kaardista (sise)klientide ootused ja oma u\u0308ksuse panus \u2013 millist va\u0308a\u0308rtust \u201cahelas ja\u0308rgmised\u201d teilt ootavad, millist va\u0308a\u0308rtust sina ja sinu tiim nii klientidele kui tervele ettevo\u0303ttele loote."}, {"text_idx": "#000011", "text": "Loo endale selge arusaam, mismoodi oled seotud kogu ettevo\u0303tte lo\u0303pptulemuse ja oma otsese juhi tulemuslikkusega. Ku\u0308si endalt:"}, {"text_idx": "#000012", "text": "a) mis on ettevo\u0303tte peamised eesma\u0308rgid?\nb) mis on sinu juhi ko\u0303ige olulisemad eesma\u0308rgid ning kuidas tema ettevo\u0303tte peaeesma\u0308rkide suhtes paikneb?\nc) kuidas sina koos oma tiimiga toetad nii ettevo\u0303tte tasemel eesma\u0308rke kui ka oma otsese juhi tulemuslikkust?"}, {"text_idx": "#000013", "text": "Eelnevast koorub va\u0308lja, milliste ootuste vastu sa eesma\u0308rke seadma hakkad. Mis on no\u0308 po\u0303hilised koordinaadid, mille suhtes sa oma eesma\u0308rke ja tegevust planeerima pead."}, {"text_idx": "#000014", "text": "Kui sul on teada, mida sinu ko\u0303ige olulisemad kliendid sinult ootavad ning kuidas see omakorda ettevo\u0303tte peaeesma\u0308rke aitab saavutada, siis saad hakata kirjeldama seda va\u0308a\u0308rtust, mida suudad neile omaltpoolt pakkuda. Mida selgemini me eesma\u0308rke ma\u0308a\u0308ratleda oskame, seda edukamad oleme. Kui sa suudad oma ideed to\u0303lkida selgelt ja konkreetselt eesma\u0308rkide keelde, siis kasvab ka to\u0303ena\u0308osus, et sa suudad need ideed ta\u0308ide viia."}, {"text_idx": "#000015", "text": "Eesma\u0308rkide ma\u0308a\u0308ratlemisel tuleb la\u0308htuda oodatavast tulemusest, soovitud seisundist vo\u0303i tulevikumo\u0303just. Eesma\u0308rk peab u\u0308sna detailselt kirjeldama tulemusi, mida on tarvis saavutada. Tavapa\u0308rane viga mida tehakse on see, et hakatakse eesma\u0308rke kirjeldama tegevuste kaudu. Eesma\u0308rk ei ole tegevus, mille peab a\u0308ra tegema. Oluline on, millist lo\u0303pptulemust sa tegevusega soovid saavutada."}, {"text_idx": "#000016", "text": "Eesma\u0308rgistamise mo\u0303istes on korrektne la\u0308htuda oma klientide eesma\u0308rkidest. Ko\u0303ik, kelle heaks sina to\u0308o\u0308tad, kes sinu to\u0308o\u0308 kvaliteedist oma to\u0308o\u0308s so\u0303ltuvad, peavad tundma toetust ja abi sinu eesma\u0308rkides. Sellepa\u0308rast tuleb eesma\u0308rkide seadmisel la\u0308htuda soovitud lo\u0303pptulemusest (sise)kliendi vaatevinklist, isegi kui sina oled vaid u\u0308ks mo\u0303jur lo\u0303pptulemuse kujunemisel. Samuti tuleks ko\u0303igil to\u0308o\u0308tajatel, olenemata nende positsioonist ettevo\u0303ttes, la\u0308htuda eesma\u0308rkide seadmisel lo\u0303ppkliendi rahulolust."}, {"text_idx": "#000017", "text": "Eesma\u0308rgid vormista ja\u0308rgmiselt: X-st Y-ni Z aja jooksul. X on algseis, Y oodatud lo\u0303pptulemus ja Z aeg, mille jooksul eesma\u0308rk saavutatakse. Eesma\u0308rk peab olema va\u0308ga selgelt ja konkreetselt lahti kirjutatud. See peab olema kirjas sellisel moel, et kui teised seda loevad, siis neil on kohe selge pilt, millega tegemist on ja nad on vo\u0303imelised u\u0308tlema, kas sa oled selle saavutanud vo\u0303i mitte. Mo\u0303nikord ei ole vo\u0303imalik kirjeldada eesma\u0308rki arvuliste na\u0308itajatena \u2013 see on aktsepteeritav. Siis tuleb lihtsalt keskenduda sellele, et oodatud tulemus vo\u0303i seisund saaks piisava detailsusega kirja pandud, s.t. u\u0308ksko\u0303ik, kes teine seda lugema peaks, saaks ta aru, kuhu soovitakse va\u0308lja jo\u0303uda."}, {"text_idx": "#000018", "text": "Eesma\u0308rkide kvaliteedikriteeriumid \u2013 SMART reeglid:"}, {"text_idx": "#000021", "text": "U\u0308heks ko\u0303nekaks kontrollkriteeriumiks pingutavate eesma\u0308rkide eristamisel lihtsalt tegevustest on see, kuivo\u0303rd see eesma\u0308rk sunnib sind ennast arenema ja muutuma. Tegevuse puhul reeglina ei ka\u0308i kaasas suuri muutusi vo\u0303i arenguid, samas to\u0303elisi eesma\u0308rke iseloomustab just see, et nende saavutamiseks pead sa oma oskuste, teadmiste vo\u0303i hoiakute osas muutusi ellu kutsuma.Eesma\u0308rgid peavad olema sinu jaoks u\u0308helt poolt usutavad ning teisalt ka saavutatavad. Su eesma\u0308rgid ei tohi olla nii suured, et nad muutuksid sinu jaoks ebarealistlikeks. Sa pead seadma eesma\u0308rgid, mille osas sul endal on kindlus, et need on suure pingutuse juures saavutatavad. Rusikareegel u\u0308tleb, et pingutav eesma\u0308rk on tunnetuslikult \u201eparas eesma\u0308rk\u201c, millele tuleb lisada ca 10%."}, {"text_idx": "#000022", "text": "Kui sa oled eesma\u0308rgid sellisel moel kirja pannud, siis ku\u0308si endalt: milline neist eesma\u0308rkidest on ko\u0303ige suurema mo\u0303juga? Mida ma peaksin esmaja\u0308rjekorras ette vo\u0303tma ja a\u0308ra tegema? Sa oled vo\u0303imeline saavutama paljusid eesma\u0308rke suhteliselt heade tulemustega, kuid suurepa\u0308raste tulemuste saavutamiseks peab keskenduma va\u0308hestele, kuid va\u0308ga olulistele eesma\u0308rkidele. Reeglina ei tohiks korraga u\u0308hel perioodil olla rohkem fookuses kui 3-5 peamist eesma\u0308rki. Kuidas selgitada va\u0308lja oma paljude oluliste sihtide seast 3-5 ko\u0303ige ta\u0308htsamat eesma\u0308rki?"}, {"text_idx": "#000023", "text": "Esimese so\u0303elana prioritiseeri oma eesma\u0308rkide list selle ja\u0308rgi, kuivo\u0303rd tugev mo\u0303ju on u\u0308hel vo\u0303i teisel eesma\u0308rgil sinu klientide, u\u0308ksuse ja kogu ettevo\u0303tte eesma\u0308rkidele. Kui tugev on silmside nii klientide, oma juhi eesma\u0308rkide kui ka laiemalt kogu ettevo\u0303tte peaeesma\u0308rkidega? Kas sinu eesma\u0308rgid annavad panuse u\u0308histe (tiimi/ ettevo\u0303tte) eesma\u0308rkide saavutamiseks? Ja\u0308rgi lisaks objektiivsetele kriteeriumidele ka oma sisetunnet."}, {"text_idx": "#000024", "text": "Kui see on tehtud, siis na\u0308ita seda listi oma juhile, tiimikaaslastele, juhi juhile ja olulisematele (sise)klientidele \u2013 vaata, mida nemad arvavad. Selle tagasiside po\u0303hjal saad kindlasti oma listi veel korrigeerida."}, {"text_idx": "#000025", "text": "Eesma\u0308rkide struktuur \u2013 igau\u0308he mo\u0303juulatus ja u\u0308hine vastutus"}, {"text_idx": "#000026", "text": "Milliseid eesma\u0308rke ja kellele seada? Loogika on lihtne. Spetsialistid vastutavad eelko\u0303ige enda isikliku tulemuslikkuse eest. Samuti on neil kanda osaline vastutus tiimi tulemuslikkuse eest. Kuid ro\u0303hk on ikkagi personaalsetel eesma\u0308rkidel. Spetsialistide juhtide puhul ra\u0308a\u0308gime aga juba po\u0303hiliselt tiimi eesma\u0308rkidest ning mo\u0303nedest personaalsetest eesma\u0308rkidest (kui juht ta\u0308idab ka spetsialisti u\u0308lesandeid). Juhtide juhid vastutavad eelko\u0303ige ko\u0303ikide oma alluvate tiimide tulemuslikkuse eest. Samuti moodustavad osa nende tulemusplaanist ka ettevo\u0303tte u\u0308ldtulemused. Tippjuhid vastutavad nii oma valdkonna/ funktsiooni kui ka kogu ettevo\u0303tte edukuse eest. Pa\u0308eva lo\u0303pus aga vastutavad ko\u0303ik to\u0308o\u0308tajad, olenemata nende positsioonist ettevo\u0303ttes, kogu organisatsiooni ka\u0308eka\u0308igu eest. Kui paat la\u0308heb po\u0303hja, siis la\u0308heb kogu meeskond temaga. Kui aga vo\u0303idetakse suurelt, siis vo\u0303idab kogu meeskond."}, {"text_idx": "#000027", "text": "Eesma\u0308rkide seadmisel tuleb ja\u0308rgida ka ajalist perspektiivi. Mida ko\u0303rgemale juhtimistasemele liigutakse seda rohkem lisandub pikema perspektiiviga eesma\u0308rke. Reeglina on spetsialistide to\u0308o\u0308po\u0303ld pigem operatiivse iseloomuga ja juhtide teemad pigem pikema vinnaga. See peab kajastuma ka neile seatud ootustes."}, {"text_idx": "#000028", "text": "Juhtide puhul tuleks samuti ja\u0308lgida, et eesma\u0308rkide struktuur kataks erinevaid tegevusvaldkondi: nii finantsna\u0308itajaid kui ka personali poolt, nii protsesside operatiivset efektiivsust kui ka pikaajalist ja\u0308tkusuutlikkust. Oluline on ja\u0308rgida tasakaalustatud vaadet."}, {"text_idx": "#000036", "text": "Kuidas leida ha\u0308id spetsialiste ja juhte"}]